Karl Frederik af Baden

Storhertug Karl Frederik af Baden (; 22. november 1728 – 10. juni 1811) var markgreve af Markgrevskabet Baden-Durlach fra 1738 til 1771, markgreve af Baden fra 1771 til 1803, kurfyrste af Baden fra 1803 til 1806 og den første storhertug af Baden fra 1806 til sin død i 1811.

Karl Frederik var en af oplysningstidens mest ansete regenter. Han ophævede livegenskabet, fremmede den økonomiske udvikling og var selv forfatter til flere værker i fysiokratismens ånd.

Med en regeringstid på 73 år er han en af de længst regerende fyrster i Europas historie.

Biografi 

Karl Frederik blev født den 22. november 1728 i Karlsruhe som ældste søn af Arveprins Frederik af Baden-Durlach og Amalie af Nassau-Dietz, datter af Fyrst Johan Vilhelm Friso af Nassau-Dietz. Da hans fader døde i 1732, seks år før sin egen fader Markgreve Karl 3. Vilhelm af Baden-Durlach, blev han aldrig markgreve. I stedet blev det Karl Frederik, der efterfulgte sin bedstefader som markgreve ved dennes død i 1738. Da Karl Frederik var mindreårig, blev der indført en formynderregering under ledelse af hans fars fætter, Prins Karl August af Baden-Durlach, indtil han blev erklæret myndig i 1746 og selv kunne overtage regeringen.

I 1771 uddøde den bernhardinske linje af Huset Baden, der havde regeret over Markgrevskabet Baden-Baden. De to markgrevskaber blev herefter forenet, og Karl Frederik blev markgreve over det forenede Markgrevskab Baden.

I 1803 blev Karl Frederik ophøjet til kurfyrste.

I forbindelse med opløsningen af det Tysk-romerske rige i 1806 ophøjede Napoleon Markgrevskabet Baden til et storhertugdømme, og Baden fik tildelt så mange nye territorier, at arealet blev femdoblet.

Storhertug Karl Frederik døde i Karlsruhe den 10. juni 1811. Han blev efterfulgt som storhertug af sin ældste sønnesøn Karl.

Ægteskaber og børn 
Karl Frederik giftede sig første gang 28. januar 1751 med Caroline Louise af Hessen-Darmstadt, datter af Ludvig 8. af Hessen-Darmstadt. De fik fem børn:
Karl Ludvig (1755-1801), Arveprins af Baden. Hans søn Karl efterfulgte Karl Frederik som storhertug i 1811.
Frederik (1756-1817)
Ludvig (1763-1830), Storhertug af Baden i 1818.
søn (1764–1764)
Louise Caroline (1767-1767)

Markgrevinde Caroline Louise døde i Paris 8. april 1783. Karl Frederik giftede sig anden gang 24. november 1787 i et morganatisk ægteskab med Luise Karoline Geyer von Geyersberg. Ægteskabet var morganatisk, og børnene der blev født i ægteskabet havde ikke arveret. Luise Karoline fik i forbindelse med ægteskabet tildelt titel af Freifrau von Hochberg og i 1796 blev hun ophøjet til Gräfin von Hochberg. De samme titler blev båret af hendes børn. I 1817 blev børnene af dette ægteskab tildelt fuld arveret, og Luise Karoline blev ophøjet til Prinsesse af Baden: 
Leopold (1790–1852), storhertug af Baden i 1830
Vilhelm (1792-1859)
Friedrich Alexander Freiherr von Hochberg (1793-1793)
Amalie (1795-1869), gift i 1818 med Fyrst Karl Egon 2. af Fürstenberg
Maximilian (1796-1882)

Kilder 

|-
| colspan="3" style="border-top: 5px solid #FFD700; text-align:center;" | Karl FrederikHuset Zähringen, 
|-
! colspan="3" style="border-top: 5px solid #79DBFF;" | Kongelige og fyrstelige titler

|-

|-

|-

Markgrever af Baden-Durlach
Markgrever af Baden
Kurfyrster af Baden
Storhertuger af Baden
Huset Zähringen
Tyskere i 1700-tallet
Tyskere i 1800-tallet
Personer fra Karlsruhe